
Д О К Л А Д

за извършена комплексна проверка на обект „Предприятие за добив и преработка на птиче месо и разфасовки” гр. Монтана с оператор “Гала – Н” ООД, гр. София на основание Заповед № РД-151/05.11.2014 г. на Директора на РИОСВ – Монтана

	Извършената на 12.11.2014 г. комплексна проверка е с цел установяване съответствието на производствената дейност на дружеството с нормативните изисквания по опазване на околната среда.
При проверката се констатира, че „Предприятие за добив и преработка на птиче месо и разфасовки” гр. Монтана работи с оператор „Гала – Н” ЕООД, гр. София, ул. „Цветан Лазаров” № 4-8, с основната дейност - производство на прясно или замразено месо от домашни птици и от животни.
По фактор „ОХВ” и приложение по ЗЗВВХВС. Съгласно Регламент ЕО 1907/2006, дружеството се явява потребител на химически вещества и смеси за които притежава информационни листи за безопасност. Веществата се съхраняват на площадката на дружеството, съгласно условията за съхранение, посочени в ИЛБ.
По компонент „Въздух”. В парокотелното на обекта са монтирани 2 броя котли на дърва и газ с мощност 180 кW и 300 кW, които не подлежат на емисионен контрол по Наредба №1/2005 г. На територията на птицекланицата са разположени една климатична и три хладилни инсталации за които е предоставена справка за вида и количеството фреон. Водят се досиета на отделните системи и редовно се извършват проверки за херметичност на инсталациите.
По компонент „Води”. Водоснабдяването и отвеждането на отпадъчните води в канализационната система на гр. Монтана се извършва въз основа на договор  №10954/ 22.07.2014 г. с „В и К”ООД, гр. Монтана. Оператора ползва собствен водоизточник за аварийно воодснабдяване при прекъсване водоподаването от „В и К”ООД, гр. Монтана. Отпадъчните води формирани от дейността на дружеството се пречистват на площадкова пречиствателна станция до 2-ра степен на пречистване и след това се заустват в КС на гр. Монтана.
	По фактор „Отпадъци” . Заведени са попълнени отчетни книги, заверени в РИОСВ – Монтана, за всички видове отпадъци, генерирани и предавани за последващо третиране. Дружеството изпълнява задълженията си по чл. 14, ал. 2, т. 2 от ЗУО, като участва в колективна система, съгласно сключен договор № 2921/11.11.2014 г. с “Екобулпак”АД, гр. София. Проведена е анкета и е попълнен въпросник по Приложение № 1 на РИОСВ – Монтана.

